
SOLIDARITETI SHOOËROR VËSHTRUAR 
SIPAS MËSIMEVE ISLAME 

Hyrje 

Globalizimi kulturor është duke u kthyer në një asgjësues 
kulturash dhe zhdukës të tyre. Prania e tij ka vënë në pikë- 
pyetje ekzistencën e botëkuptimit tradicional të vlerave dhe 
institucioneve shoqërore. Familja, farefisi, rrethi, janë duke 
humbur gjithnjë e më shumë fuqinë dhe prestigjin që dikur 
kanë pasur. Për pasojë, ‘e mira e përbashkëf, si koncept dhe 
praktikë tradicionale, është përmbysur nga individualizmi. 
Pavarësisht se të mirat materiale janë shtuar, hendeku ndër- 
mjet të pasurve dhe të varferve është thelluar. Gjithnjë e më 
shumë të pasur me interesim gjithnjë e më të vogël për të 
varfrit. Vazhdimi i një gjendjeje të këtillë nuk është se i bën 
nder dikujt. Për këtë shkak, institucione të ndryshme shken- 

core janë duke u marrë me hulumtime rreth vlerave shoqë- 
rore në kohën tonë'. 

Një nga vlerat e hulumtuara shumë është edhe solidariteti 
shoqëror. Siç dihet, njeriu nga vetë natyra e tij është sho- 
qëror, andaj ka nevojë për të tjerët siç këta të fundit kanë ne- 
vojë për të. Por, duke qenë se ka botëkuptime të ndryshme 
rreth solidaritetit, atëherë kërkohen edhe kontribute të tjera, 
respektivisht ai i fesë. Ky punim është menduar pikërisht si 
një kontribut dhe përgjigje konkrete për solidaritetin nga 
perspektiva islame: 

1. Çfarë nënkuptojmë me solidaritetin shoqëror nga pers- 

pektiva islame? 

2. Cilat janë tiparet dalluese të solidaritetit nga pers- 
pektiva islame?, dhe 

3. Cilat janë format e manifestimit të tij dhe objektivat, 
për realizimin e të cilave mëton ky institucion sho- 
qëror islam? 

Qëllimi i tij themelor është të zbardhë dhe të ndriçojë ko- 
nceptin islam për solidaritetin shoqëror, kuptimet e tij të 
thella, shtrirjen e tij të gjerë dhe aplikimin e tij të lehtë. Soli- 
dariteti sipas Islamit nuk është teori e thatë. Nuk është as 
aplikim formal. Solidariteti përfshin anën shpirtërore dhe atë 
materiale. Po kështu ai nuk aplikohet vetëm në raste fatkeq- 
ësish por edhe gëzimesh. Ai është, para së gjithash, reflektim 
i lidhjeve të forta fetare, i vëllazërisë, e pastaj edhe i lidhjeve 
të tjera dhe detyrimeve që rrjedhin prej tyre. Këto janë vetëm 


* Ky punim është prezantuar në konferencën shkencore të organizuar nga 
Universiteti Marin Barleti në Shqipëri, në nëntor 2017. 

disa prej elementeve që dallojnë solidaritetin në Islam. Dhe 
këtu qëndron rëndësia e këtij punimi, i cili ofrohet si një 
altemativë e dobishme për të ruajtur dhe kultivuar vlerat tra- 
dicionale në këtë kohë të zbehjes së tyre. Metodologjia e 
ndjekur në punim është përshkruese. Punimi është i shtrirë në 
dy pjesë kryesore. Në pjesën e parë kemi shkruar për vlerat 
shoqërore nën efektin e globalizimit kulturor, ndërsa në të 
dytën për solidaritetin nga perspektiva islame, duke e shpje- 
guar fillimisht si koncept, për t'u ndalur më pas te dy format 
e tij kryesore, të shoqëruara edhe me shembuj përkatës. 

I. CLOBALIZIMI KULTUROR 
DHE KULTURAT LOKALE 

Shekujt XX dhe XXI kanë përjetuar një zhvillim të madh 
teknologjik. Mjetet e transportit dhe teknologjia e komuni- 
kimit kanë afmar më shumë se kurrë më parë individët, orga- 
nizatat, qeveritë dhe shtetet^. Kjo ka bërë që kontaktet të jenë 
më të shpeshta, më të shumta dhe më të ndryshme. Lëvizja e 
njerëzve dhe mallrave ka shkaktuar një ndryshim, i cili ka 
prekur pothuajse çdo aspekt të jetës së njerëzve. Është krijuar 
një klimë e re e cila ka tendencë të bëjë ndryshime rrënjëso- 
re, jo vetëm në tregje por edhe në kulturë e tradita, për ta 
shndërruar botën në një fshat, perëndimor, apo edhe më saktë 
amerikan. Së këndejmi, jo të gjithë i kanë duartrokitur globa- 
lizimit dhe jo të gjithë e kanë pritur mirë. Janë jo vetëm shte- 


^ Ky konstatim është i Antoni Gidensit (Anthony Giddens). Shih: Nuruddin 
Zimam, ‘^Avlemetu-th-thekafeti - el-mustehil ve-l-mumkin”, Revista Ei-uium 
ei-insanijje, Universiteti Biskra, Aigjeri, nr.l, nëntor 2001, f. 135. 

tet e vogla dhe të pafuqishme ato që kanë shfaqur frikën nga 
globalizimi. Kohë më parë, diplomacia greke, ajo franceze 
dhe ajo kanadeze ankoheshin për efektet shkatërruese të glo- 
balizimit kulturori. 

1. Çfarë është globalizimi kulturor dhe cili është 
gjykimi i shkollarëve myslimanë për të? 

Globalizimi kulturor nënkupton takimin e kulturave dhe 
traditave të ndryshme botërore. Ky takim nuk është krejtë- 
sisht miqësor, pasi që dimensioni kulturor i globalizimit, siç 
do të shprehej Ragnar Miiller, nuk është vetëm sfidues por 
edhe zhdukës i kulturave lokale nga amerikanizmi kulturor. 
Laramania dhe diversiteti nën efektin e globalizimit kulturor 
zhduken për të ardhur një kulturë e re, kulturë botërore e he- 
gjemonizuar'*. Për këtë shkak, globalizimi është parë më 
shumë perëndimizim (westemizim) i kulturave sesa bashkë- 
punim me to^ 

Kultura e re globale, e importuar në vendet e tjera, është 
imponuese do të thoshte dr. Jusuf Kardavi®. Ajo po kështu ka 
efekte asimiluese’. Globalizimi mëton një lloj riidentifikimi 


^ Shih: Grup autorësh, El-muslimune fi muvaxheheti el-betth-thi el-mubashir, 
(Rijad: Dar Tuvejk, 2000), f. 42-42. 

Shih: Ali Pajaziti, Fjalor i Sociologjisë, Shkup: Logos-A, 2009, f.212. 

^ Shih: Ebu Bekir Refik, “Mehatir el-avlemeti ala el-huvijejti eth-thekafijjeti 
li-l-alemi-l-islamij Dirasat - Universiteti Ndërkombëtar Islamik, Chita- 
gong, Bangladesh, vëll, 4, dhjetor 2007, f 8. 

® Po aty, f 9. 

’’ Shih: Muhammed Ammare, Bejne el-alemijjeti el-islamijje ve-l-avlemeti el- 
garbijje, Kajro: Mektebetu El-Imami El-Buhari, 2009, f 51. 

kulturor, një stil të ri jetese, një modelim sipas mënyrës ame- 
rikane. Për pasojë, ajo që dikur ka qenë traditë e një populli 
sot mund të jetë harruar fare. Këtë “modelim” disa studiues e 
konsiderojnë jo vetëm si mjet me të cilin Perëndimi po për- 
hap vlerat liberale perëndimore në tërë botën*, por edhe një 
lloj komploti ndaj kulturave tjera'*. Globalizimi kulturor është 
luftë kulturore, që nënkupton dominimin e kulturës të të 
fortit ndaj kulturës së të dobëtit'®. Se çfarë ndikimi ka push- 
timi nga aspekti shpirtëror dhe kulturor na flet edhe Ibn Hal- 
duni, i cili në “Mukaddime”, në një kapitull të veçantë, 
kapitullin 23, thotë: 'Ipushtuari është gjithmonë i dhënëpas 
pushtuesit duke e pasuar atë në dukje dhe bindje dhe në çdo 
gjë tjetër. E shkak është se, njeriu, nga vetë natyra e tij, bes- 
on në përsosmërinë e atij që e ka pushtuar dhe të cilit i është 
nënshtruar." ’ Bile, dr. Ammare konsideron se nuk është du- 
ke ndodhur vetëm përmbysja e kulturave, por edhe e feve. Ai 
konsideron se globalizimi është duke i krishterizuar mysli- 
manët'^ 

Këtë ndryshim, Muhammed Esedi e sheh të rrezikshëm, 
madje edhe e quan “fe” e cila njerëzve po ua zëvendëson fe- 


* Shih: Ebu Bekir Refik, ‘"Mehatir el-avlemeti, op. Cit., f. 6. 

* Shih: Ali bin Ibrahim Nemle, Haxhisu-l-muamereti Ji-l-Jikri-l-arabij bejne 
et-tehvini ve-t-tehvil, Bejrut: El-merkez eth-thekafij el-arabij, 2009, f. 109- 
111 . 

'" Shih. Xhelal Emin, El-avlemeh, Kajro: Dar el-mearif, 2002, f. 48. 

" Ibn Haldun, Tarihu Ibn Haldun, ver. Halil Shehadeh, Bejrut: Dar El-Fikr, 
ed.2, 1988, 1/184. 

Shih: Muhammed Ammare, Bejne el-alemijjeti el-islamijje ve-Tavlemeti el- 
garbijje, op.cit., f 54. 

në, kulturën, traditat e gjithçka tjetër. Ky ndryshim ndodh në- 
përmjet rrugës së kulturës dhe ekonomisë. Tekstualisht thotë: 
‘ Tempujt e kësaj feje (globalizimit) janë fabrikat e monedhës, 
kinematë, laboratorët kimikë, sallat e vallëzimit, fabrikat e 
prodhimit të rrymës, ndërsa priftërinjtë e saj janë financie- 
rët, inxhinierët, yjet e kinematografisë, komandantët e indus- 
trisë dhe heronjtë e aeroplanëveJ^ ’ 

Por, përhapja e globalizimit kulturor nuk ka ndodhur 
vetëm me teknologji (tv, radio, intemet) dhe presionet eko- 
nomike. Disa studiues numërojnë edhe kërcënimet ushtarake 
si forma me të cilat globalizimi kulturor është përhapur^'. 

2, Megjithatë, globalizimi kulturor 
nuk refuzohet tërësisht 

Por, globalizimi kulturor -siç thotë Gidensi- është proces 
i dyanshëm*^, është diçka të cilën edhe ne mund ta përdorim 
për t’iu kundërvënë globalizimit kulturor dhe jo vetëm. Glo- 
balizmi as nuk është e keqe absolute, as e mirë absolute*'’. 


Shih: Abdul Kadir bin Muhammed Ata Sufi, Athar el-avlemeh ala akideti- 
sh-shebab, (Muslim World League: Davetu-l-hakk: v. 23, nr. 215. 1427 h.), 
f 13. 

Shih: Xhafer Shejh Idris, Sirau-l-hadarat bejne avlemetin garbijjetin ve 
ba ’thin islamij, (Rijad: Mexhel-letu El-Bejan, 1433 h.), f. 14; Ebu Bekir 
Refik, “Mehatir el-avlemeti, op.cit., f. 8. 

Shih: George Ritzer dhe Douglas J. Goodman, Teoria sociologjike, për. 
Grup përkthyesish, (Tiranë: UFO Press, 2008), f 592. . 

Shih: Abdul Aziz Berguth, Esh-shuhud al-hadarij li-l-ummeti el-vesat Ji 
asri-l-avlemeh, (Kuvajt: Ministria e Vakëfeve dhe Çështjeve Islame, 2007), 
f 129. 



Mësime islame 


225 


Ne, nisur nga roli ynë misionar, globalizimin mund ta vëmë 
në shërbim të përhapjes së fesë në Perëndim'’'. Prof. dr. Xha- 
fer Shejh Idrisi, përmend disa gjëra me rëndësi të cilat mund 
t’i përfitojmë nga globalizimi kulturor, prej të cilave, si më të 
rëndësishme, do të veçoja: 

- njohja me kulturat e tjera, e domosdoshme për t'ua për- 

cjellë fenë dhe për të diskutuar me ta; 

- njohja me kulturat perëndimore ka ndikuar që një pjesë 

e myslimanëve t’i rikthehen fesë seriozisht. Kjo kur 
kanë kuptuar se në terren gjendja nuk është ashtu siç 
u përshkruhet, dhe 

- kulturat perëndimore kanë të mira që nuk mohohen. 

Refuzimi i tyre nga ana jonë do të ishte veprim i ga- 
buar'*. 

Këtë synim e ka edhe ky punim. Globalizimi ka të mira të 
shumta, ndër të cilat edhe mundësia që të kontaktojmë me të 
tjerët dhe ta prezantojmë “mallin” tonë. Në pjesët në vazh- 
dim do ta trajtojmë solidaritetin, si vlerë që po vyshket në 
shoqëritë perëndimore, për të dëshmuar se vlerat islame i 
duhen botës modeme. 


Shih: Ebu Bekir Refik, “Mehatir el-avlemeti, op.cit., f. 7. 

Shih: dr. Xhafer Shejh Idris, Vesail el-ittisal ve alakatuna bi-th-thekafat el- 
uhra, op.cit., f 72-73. 

II. ISLAMI PËR SOLIDARITETIN SHOOËROR 

11.1. Koncepti i solidaritetit 
në përcaktimin fetar 

Solidariteti shoqëror -përgjithësisht- nënkupton lidhjet në 
kuadër të një bashkësie, marrëdhëniet shoqërore që i lidhin 
njerëzit, që krijojnë raporte të afërsisë, të ndihmës reciproke, 
të komunikimit konstmktiv, të bashkëndjesisë''*. Ahmed 
Ymer Hashim, solidaritetin e përkufizon si angazhim kolek- 
tiv të atyre që kanë mundësi materiale për të ndihmuar njerë- 
zit në nevojë ose për t'ua mbuluar detyrimet që ata vetë nuk 
kanë mundësi f i mbulojnë^®. Me pak Ijalë, solidariteti është 
përgjegjësia shoqërore e individif‘. 

Në Islam, solidariteti dallon si për nga motivi, si për nga 
format e manifestimit. Motivi për solidaritet është fetar, pra 
synohet para së gjithash përfitimi i kënaqësisë së Allahuf^, e 
jo politik e racor. Solidariteti është imazhi lëvizës dhe fakto- 
grafik i vëllazërisë fetare^^^ Roli i tij në shoqëri, figurativisht. 


Ali Pajaziti, Fjalor i Sociologjisë, op.cit., f. 603. 

Shih: Ahmed Ymer Hashim, Et-tedamun ji muvaxheheti et-tehaddijjat, 
(Kajro-Bejrut: Dar Esh-shuruk, 2001), f 9. 

Shih: Sejjid Hashim Mevsevi, En-nidham el-ixhtimaij fi-l-Islam, (Bejrut: 
Dar esh-shuruk, 1992), f 52. 

Shih: Kur’ani: Insan: 9: “Ne ju ushqejmë vetëm për hir të Zotit. Për këtë, 
nuk duam shpërblim e as falënderim! 10. Ne i frikësohemi Zotit tonë në një 
Ditë të ashpër, që do t’i bëjë fytyrat të jenë të vrenjtura.” 

Shih: Kur’ani: Enfalë: 62-63: “Ai të ka forcuar me ndihmën e Tij dhe me be- 
simtarët, duke i bashkuar zemrat e tyre (si një zemër e vetme). Sikur të 
shpenzoje tërë pasurinë që gjendet në Tokë, nuk do të mund t ’i bashkoje zem- 
rat e tyre, porAllahu i bashkoi ato. Ai është vërtet i Plotfuqishëm dhe i Urtë. ” 

krahasohet me rolin e gjymtyrëve në trup...Solidariteti nuk 
është bamirësi dhe ndihmë, por detyrë dhe përgjegjësi. Nga 
kjo perspektivë, solidariteti është obligim që duhet të përmbu- 
shet nga të gjithë veç e veç: kryefamiljari me familjen, i pasuri 
me të varffin, fqinji me fqinjin, farefisi ndërmjet vete, i forti 
me të dobëtin, e kështu me radhë^'*. Solidariteti nuk është krejt 
vullnetar. Në Islam është i rregulluar shtetërisht dhe edhe në 
mënyrë të obliguar. Shembull për këtë kemi zekatitf ^ 

Solidariteti është i rregulluar me tekste nga Kurani dhe 
Sunneti. Dr. Hashimi përmend disa sostf'’, si: ajetet: 

- “...Ndihmojeni njëri-tjetrin në punë të mira dhe në të 

ruajturit nga të këqijat dhe Jo në gjynahe dhe armi- 
qësH... ” (Maide: 2) 

- “Pasha kohën! Me të vërtetë, njeriu është në humbje, 
përveç atyre që besojnë dhe bëjnë vepra të mira, i 
këshillojnë njëri-tjetrit të vërtetën e i këshillojnë 
njëri-tjetrit durimin. ” (Asr: 1-3) 

Hadithet: 

- “Besimtari për besimtarin është sikur godina pjesët 
e së cilës mbajnë njëra tjetrën. 


Shih: Sejjid Hashim Mevsevi, En-nidham el-ixhtimaij fi-l-Islam, op.cit., f. 
56; 57. 

Për më shumë rreth zekatit si ligj që rregullon solidaritetin shoqëror shih: 
Ahmed Mustafa Hatir, El-hidmetu el-ixhtimaijje - nadhretun tarihijjetun - 
menahixh el-mumareseh- el-mexhalat, (Aleksandri: El-mekteb el-xhami el- 
hadith, ed. 2, 1995), f 45. 

Shih: Ahmed Ymer Hashim, Et-tedamun, op. cit., f.9. 

Hadithin e shënojnë Buhariu dhe Muslimi. 

- “Shembulli i besimtarëve në dashurinë dhe mëshi- 
rën e ndërsjellë është sikur shembulli i një trupi të 
vetëm, i cili vuan edhe atëherë kur vetëm një gjym- 
tyrë e tij vuan. 

- “Nuk ka besuar (plotësisht) ai që për vëllanë e vet 
nuk do atë që dopër vete.^^“ 

Natyrisht, ka edhe tekste të tjera të shumta që trajtojnë so- 
lidaritetin shoqëror, por këto ishin vetëm sa për ilustrim^®. Siç 
mund ta vërejmë, solidariteti ka principe të përgjithshme, të 
cilat përfshijnë të gjitha aspektet e jetës. Solidariteti nuk ndodh 
vetëm në vështirësi, por edhe në gëzime. Myslimani është vë- 
llai i myslimanit dhe me të ndan të mirën dhe të keqetf'. 

11.2. Solidariteti moral 

Solidariteti moral nënkupton lidhjen shpirtërore me njëri 
tjetrin duke ndarë jo vetëm momentet e vështira së bashku 
por edhe ato të mirat. Siç do të shohim, në kuadër të obligi- 


Hadithin e shënojnë Buhariu dhe Muslimi. 

Hadithin e shënojnë Buhariu dhe Muslimi. 

Shih hadithet: ^Aq shumë më porositi Xhibrili për fqinjin saqë mendova se 
do të më trashëgoj.’ [Buhariu dhe Muslimi]; ‘Kush i ndihmon vëllait të vet 
kur është në nevojë. Allahu do t’i ndihmon atij kur të ketë nevojë!’ [Buhariu 
dhe Muslimi]; ‘Nuk ka besuar në Mua ai që flenë ndërsa fqinji i tij është 
barkzbrazur...’ [Taberaniu]; ‘Unë dhe kujdestari i jetimit jemi bashkë në 
Xhennet...’ [Buhariu]; ‘Kush kujdeset për gruan e vejë dhe të ngratin (mis- 
kinin) është sikur luftëtari në rrugën e Allahut ose ai që falet natën dhe agjë- 
ron ditën.’ [Buhariu]; ‘...Kur ta rrjepësh kurbanin, fillo me fqinjin tonë 
çifut...’ [Ebu Davudi dhe Tirmidhiu]. 

Parafrazuar nga: Ahmed Umer Hashim, Et-tedamun, op. cit., f. 32. 




Mësime islame 


229 


meve ndëmijet besimtarëve është edhe përgjigjja në ftesë për 
gëzim. Nga këtu, solidariteti moral, siç do të shprehej edhe 
Imam Gazaliu, është fryt i moralit të mirë^^. Me këtë kuptim 
e manifestim, solidariteti moral është më i rëndësishëm se ai 
material, jo vetëm për shkak të ndjenjave dhe emocioneve, 
por edhe për shkak të anës praktike”. 

Karakteristikë e solidaritetit, qoftë ai moral, qoftë materi- 
al, është se ai nuk është i tkurrur vetëm ndërmjet myslima- 
nëve. Format në vazhdim do të na zbulojnë më shumë detaje 
për konceptin e solidaritetit moral dhe imazhet e manifesti- 
mit të tij. 

11.2.1. Solidariteti me myslimanët 

11.2.1,1, Manifestimi i solidaritetit ndërmjet myslimanëve 

Baza e solidaritetit moral ndërmjet myslimanëve është 
lidhja e tyre në baza fetare. Në tekste të shumta në Kuran dhe 
Sunnet është theksuar kjo vëllazëri, format dhe rëndësia e 
saj. Allahu thotë: “Në të vërtetë, besimtarët janë vëllezër...” 
(Huxhurat: 10); “...Sikur të shpenzoje tërë pasurinë që gjendet 
në Tokë, nuk do të mund t’i bashkoje zemrat e tyre, por 

Alevi Ebu Bekir Muhammed Seffaf, Muhtesar Ihjai Ulumi-d-Din, (Xhakar- 
ta: Dar ei-kutub ei-isiamijje, 2004), f. 89. 

Pejgamberi Muhammed a.s. ka thënë: ‘Ju nuk mund të tregoheni zemërgjerë 
me pasuritë (ndihmat, lëmoshat) tuaja ndaj të gjithë njerëzve (sepse nuk mja- 
ftojnë), por tregohuni zemërgjerë duke u shfaqur jytyrëçelur para tyre dhe 
duke treguar moral të mirë me ta. ’ Hadithi është hasen ii-gajrihi. Shih: 
Sahihu-t-Tergibi ve-t-Terhib, nr. 2661. 

Allahu i bashkoi ato... ” (Enfalë: 63); “...e të mëshirshëm midis 
tyre...” (Fet’h: 29). Mustafa Sibai, duke iu referuar ajetit të 
parë, thotë: ''Shpallja e ‘vëllazërisë’ nga Kur’ani nënkupton 
solidaritet jo vetëm në aspektin material por edhe në atë mo- 
ral..^^' 

Pejgamberi a.s. ka thënë: “Myslimani është vëlla i mysli- 
manit... “Shembulli i besimtarëve në dashurinë dhe më- 
shirën e ndërsjellë është sikur shembulli i një trupi të vetëm, i 
cili vuan edhe atëherë kur vetëm një gjymtyrë e tij vuaf^. 
“Nuk ka besuar (plotësisht) ai që për vëllanë e vet nuk do atë 
që do për vete. ” Dr. Umer Hashimi duke folur për imazhet 
e vëllazërisë dhe reflektimin e saj thotë: ‘Vëllazëria fetare 
parasheh drejtësinë ndërmjet njerëzve, përkrahjen e të dëm- 
tuarit, largimin e brengave dhe fatkeqësive.^^ ’ 

Nisur nga këto kuptime të gjera që përfshin solidariteti 
moral, dijetarë dhe hulumtues myslimanë kanë përmendur 
disa forma se si manifestohet ky solidariteP'', disa prej të cila- 
ve do t’i veçojmë në vijim: urdhërimi për të mirë dhe ndalimi 


Parafrazuar nga: Mustafa Sibai, Ishtirakijjetu-l-Islam, (Egjipt: Eddar el- 
kavmijje li-t-tibaati ve-n-neshr, ed. 2, pa vit botimi), f. 111. 

Hadithin e shënon Muslimi. 

Hadithin e shënojnë Buhariu dhe Muslimi. 

Hadithin e shënojnë Buhariu dhe Muslimi. 

Ahmed Umer Hashim, Et-tedamun, op. cit., f. 32. 

Shih: Ahmed Umer Hashim, Et-tedamun, op. cit., f 32 e tutje; AbduRrahim 
bin Muhammed El-Mugadh-dhevi, Ed-da ’vetu ve siletuha bi-l-hajat, (Rijad: 
Mektebetu-rr-Rrushd, pa vit botimi), f 222-239; Abdul Aziz bin Muham- 
med Selman, Min mehasini-d-dini el-islamij, (Botim privat: ed. 3, 1983), f 
10-11; 17; 18. 

nga e keqja'"’; ndarja e drejtësisë ndërmjet vete; ruajtja e nde- 
rit të njëri-tjetrik'; pajtimi në rast të prishjes; bashkimi dhe 
unitetk^; ikja nga bojkoti i njëri tjetrit - dhënia selam si imazh 
konkrek^; ikja nga konflikti fizik dhe lufta me njëri tjetrin; 
ndihma ndaj vëllait kur është i drejtë dhe kur është i padrej- 
të''"'; largimi i brengave; mostallja dhe mosnënçmimi; falja 
dhe tolerimi; ikja nga zilia dhe urrejtja; përgjigjja në ftesë; 
ngushëllimi (duke e vizituar në sëmundje, duke ia falur dhe 
përcjellë xhenazen); mbulimi i të metave në të gjallë dhe pas 
vdekjes, etj. 


Shoqëria islame është e ngritur mbi baza fetare andaj prej imazheve më të 
theksuara të saj është se vazhdimisht e urdhërojnë njëri tjetrin për të mirë 
dhe e ndalojnë nga e keqja [Shih kaptinën Teube, ajeti: 71]. Se sa e rëndësi- 
shme është kjo mësojmë nga një hadithi i njohur profetik, i cili urdhërimin 
për të mirë dhe ndalimin nga e keqja e sheh si organ që garanton ekzistencën 
e kësaj shoqërie në tokë. 

Duke mos ia shkelë nderin familjar por as duke mos e përgojuar. 

Si mjet i realizimit të kësaj është edhe namazi me xhemat. Me faljen e na- 
mazit me xhemat përfitohet njohja ndërmjet besimtarëve, përforcohen lidh- 
jet, shtohen dashuria, butësia dhe mëshira e ndërsjellë. Ngjashëm trajtohen 
edhe zekati, agjërimi dhe haxhi që i shërbejnë kësaj lidhje dhe këtij bashki- 
mi. Shih: Abdul Aziz bin Muhammed Selman, Min mehasini-d-dini el-isla- 
mi/, op.cit., f 10-11; 17; 18. 

Dhënia selam konsiderohet si formë që tregon se nuk ka bojkot dhe as lëçit- 
je ndërmjet vëllezërve. 

Kjo ndihmë manifestohet duke i ndihmuar nëse i bëhet padrejtësi dhe duke i 
ndihmuar nëse bën padrejtësi, respektivisht duke e ndalur nga padrejtësia. 

11,2.1.2, Kategoritë e solidaritetit'*® 

Solidariteti nuk është koncept i shthurur. Myslimanit nuk 
i konsiderohet për burrëri, e aq më pak për fetari, të intere- 
sohet për të tjerët, e të braktisë ata për të cilët duhet kujdesur 
në radhë të parë për ta, familjen në këtë rast. Nga këtu, soli- 
dariteti i mirëfilltë fillon me familjen, respektivisht me pri- 
ndërik®, gruan'*'' dhe fëmijët''*, fqinjëf*'*, farefisitf'*, shoqërinë 
dhe njerëzit në përgjithësi. Secilit i kushtohet hapësirë dhe 
vëmendje sipas rregullit "Jepi atij atë që e meriton.' 

11.2.2. Solidariteti me jomylsimanët 

11,2,2.1. Baza e solidaritetit moral me jomylsimanët 

Siç përmendëm, karakteristikë e solidaritetit në Islam, 
moral apo material qoftë, është se ai nuk është i tkurrur ve- 
tëm ndërmjet besimtarëve myslimanë. Natyrisht, kur e themi 
këtë, nuk kemi për qëllim zhdukjen e dallimeve që ekzistojnë 


AbduRrahim bin Muhammed El-Mugadh-dhevi, Ed-da ’vetu ve siletuha bi- 
l-hajat, op.cit., f. 222-239. 

Shih urdhrin kur’anor për mirësjellje me prindërit, Isra: 23. Po kështu, shih 
hadithin profetik: ^Kujt i takon mirësjellja ime së pari? Nënës...Pastaj ba- 
bait.’ Hadithin e shënojnë Buhariu dhe Muslimi. 

Shih ajetin: Nisa: 19; Tahrim; 6; hadithin ’Silluni mirë me gratë!...’ Sahihu- 
l-xhami', nr. 960. 

Shih ajetet: Tahrim: 6; Nisa: 11. 

Shih ajetin: Nisa: 36; hadithin e shënuar nga Buhariu dhe Muslimi: "Xhib- 
rili më porositi aq shumë për fqinjin saqë mendova se do të më trashëgoj". 

Shih ajetin: Nisa: 36; hadithin e shënuar nga Buhariu dhe Muslimi: ’Në 
Xhennet nuk hyn ai që shkëput lidhjetfarefisnore.’ 

në shprehjen e këtij solidariteti ndaj myslimanëve dhe të 
tjerëve. Megjithëkëtë, ekzistojnë lidhje të njohura e të apro- 
vuara nga feja, të cilat na bëjnë të kultivojmë solidaritetin me 
jomyslimanët, veçmas atë material. Këto lidhje janë huma- 
ne^‘, familjare^^, farefisnore^^ misionare^"' e tj. 


Të gjithë njerëzit, në origjinë, janë prej një babai dhe një nëne. Jo vetëm 
kaq. Besimtari dallohet për nga aktiviteti human që bën. Pejgamberi a.s. ka 
thënë: ‘Njeriu më i mirë është ai më i dobishmi për të tjerët.' Në këtë anga- 
zhim të tij për të qenë i dobishëm nuk është përjashtuar jomyslimani paqë- 
sor^‘, veçmas nëse marrim parasysh udhëzimin në rrugën e drejtë, si formë e 
solidaritetit, të cilën patjetër besimtari duhet ta manifestojë me të tjerët. Dije- 
tarët, duke iu referuar ajetit: “Allahu nuk ju ndalon të silleni mirë dhe të jeni 
të drejtë ndaj atyre që nuk luftojnë kundër jush për shkak të fesë dhe që nuk ju 
dëbojnë prej shtëpive tuaja. Me të vërtetë, Allahu i do të drejt'ët. ” [Mumtehine: 
8] kanë thënë se nuk ka ndalesë që myslimani të sillet mirë me jomyslima- 
nin^‘. Në ajet nënvizohet drejtësia si formë e zhvillimit të raporteve, e që, siç 
kemi shënuar më lartë, është trajtë e solidaritetit moral. Sigurisht, ka speci- 
fika që duhet marrë parasysh me rastin e shprehjes së solidaritetit moral, në 
mënyrë që të mos veprohet diç që nuk miratohet nga ana e fesë. Shih fetvanë 
nr. 178077: 'A shpërblehet besimtari nëse ndihmon jobesimtarët', e publiku- 
ar më 22.4.2012 në www.islamweb.net . Në fetva janë edhe të dhënat për 
hadithin e cituar. Shih edhe: Ismail bin Umer bin Kethir, Tefsiru-l-Kur'ani-l- 
Adhim, (Rijad: DarTajjibe li-n-neshr ve-t-teuzië, ed. 2, 1999), 8/90. 

Si imazh konkret i kultivimit të solidaritetit me jomyslimanët është lidhja 
familjare. Buhariu dhe Muslimi shënojnë hadithin e Esmasë r.a., e cila kishte 
kërkuar leje nga Pejgamberi a.s. për të mbajtur apo jo lidhjet me të ëmën e 
saj, e cila atëbotë ishte idhujtare. Pejgamberi a.s. e kishte lejuar. 

Hadithin që e shënuam më lartë për mirësjelljen me fqinjët e që përfshin 
dhe fqinjin jomysliman. 

Besimtari, siç e do për vete udhëzimin, duhet ta do edhe për të tjerët, për 
këtë shkak duhet t’i thërret në fe. Vet udhëzimi është një nga format e soli- 
daritetit moral. 

11.2,2,2. Manifestimi i solidaritetit moral me jomyslimanët 

Solidariteti moral me jomyslimanët manifestohet në disa 
forma, si: ndarja e drejtësisë me jomyslimanët, duke mos ua 
shkelur të drejtat që u takojnë, dëshirimi i udhëzimit për në 
rrugën e drejtë, vizita e tyre në rast sëmundjej me qëllim që t’u 
përfitohet zemra^\ Pejgamberi a.s., siç shënon Buhariu, kishte 
vizituar një fqinj të tij çifut, të cilit në momentet e fundit të 
jetës ia kishte prezantuar fenë dhe ai e kishte pranuar. 

11.2.3. Synimet e solidaritetit moral 

Besimtari me solidaritetin moral synon fillimisht fitimin 
e kënaqësisë së Allahut dhe shpërblimin e Tij^'’, realizimin e 
vëllazërisë fetare, e cila është objektiv i kësaj feje^’, forcimin 
e lidhjeve shoqërore^**, lumturinë dhe mirëqenin^*’, dhe udhë- 
zimin në rrugën e Zotit. 


Ibn Tejmije është pyetur për vizitën e jomyslimanëve dhe ka thënë se lejo- 
het sepse mund të ketë dohi në të, respektivisht vizita të bëhet shkak që të 
udhëzohet në Islam. Shih: Ahmed hin Ahdul Halim hin Tejmije, Mexhmuatu 
el-fetava, ver. AhduRrahman bin Muhammed bin Kasim, (Medine Munev- 
vere: Kompleksi Mbreti Fehd për botimin e Kur'anit, 1995), 24/265. 

Kush mbulon të metat e vëllait të tij, Zoti ia mbulon të metat atij. Pra, edhe 
kënaqësi e Zotit, edhe shpërblim prej Tij. Shih hadithin e saktë në Sahihu 
Ibni Maxhe, 2078. 

Përmendëm se afrimi i zemrave të besimtarëve ndërmjet vete, sipas ajetit 63 
nga kaptina Enfal, është meritë e fesë. 

Vizitat, ngushëllimet, ndarja e gëzimit me të tjerët fiton dashurinë e tyre. 
Madje, edhe lidh gjeneratat ndërmjet vete. Shih: Ahdul Aziz bin Muhammed 
Selman, Min mehasini-d-dini el-islamij, op.cit., f. 10-11. 

Shoqëritë ku ka solidaritet janë më të lumtura dhe më pak vuajnë nga urrej- 
tja, smira, inati. 




Mësime islame 


235 


11.3. Solidariteti material 

Në Islam anëtarët e shoqërisë kanë edhe detyrime materi- 
ale karshi njëri-tjetrit. Kjo bën që solidariteti material të mos 
jetë thjesht bamirësi por edhe detyrim dhe përgjegjësi. 
Allahu i Madhëruar kërkon nga besimtarët e pasur që të japin 
nga pasuria që Ai u ka dhënë. Po kështu, na mëson se në pa- 
suritë e të pasurve ka pjesë të caktuar, e cila i takon të varfër- 
ve“. Nga këto mësojmë se pronar i vërtetë i pasurisë është 
Allahu ndërsa njeriu është shfrytëzues, andaj duhet të veprojë 
konform rregullave që i përshkruhen, respektivisht duhet të 
përmbushë detyrimet karshi të varfërve. 

Dijetarët dhe studiuesit myslimanë kanë përshkruar for- 
mat se si manifestohet solidariteti material, se cilat janë qëlli- 
met e tij dhe cila duhet të jetë etika që duhet përfillur gjatë 
kohës sa ndihmojmë të tjerët. 

Në vazhdim do të ofrojmë një përmbledhje rreth çështje- 
ve në Qalë. 

11.3.1. Llojet e solidaritetit material 

Siç përmendëm, solidariteti ka rëndësi të madhe në fe, 
andaj, edhe nuk është lënë krejtësisht çështje vullnetare. Soli- 
dariteti material merr trajtë edhe të obliguar. Se si manifes- 


Shih ajetet: “...jepuni diçka ngapasuria juaj, të cilën ju ka dhuruar Allahu... ” 
[Nur: 33]; “Në pasuritë e tyre ka pasur pjesë për lypësit dhe nevojtarët.” 
[Dharijat: 19]; dhe hadithin: \..bëjua me dije se Allahu ua ka obliguar 
dhënien e një pjese të pasurisë, e cila merret nga të pasurit dhe iu kthehet të 
varfërve.’ Hadithin e shënojnë Buhariu dhe Muslimi. 

tohet vullnetarisht dhe në mënyrë të obliguar, do të mësojmë 
në vazhdim: 


11,3,1.1. Solidariteti vullnetar 

Solidariteti vullnetar mund të quhet ndryshe edhe qytetar. 
Pra, është participim individual dhe krejtësisht i vullnetshëm. 
Është kjo ajo që e quajmë sadaka (lëmoshë). Në Kuran dhe 
Sunnet gjejmë tekste të shumta të cilat na nxisin të japim e të 
ndihmojmë të tjerët. Në Kuran Allahu na urdhëron të sillemi 
mirë me të afërmit'’’, pra t’i ndihmojmë, sikur që na tregon se 
Ai e do lëmoshën dhe e rrit përfitimin e saj“, në ndërkohë që 
urren format e tjera jolegjitime të përfitimeve, siç është ka- 
mata. Po kështu na flet për besimtarët e devotshëm që japin 
duke synuar fitimin e kënaqësisë së Tij“. Edhe Pejgamberi 
a.s. u ka kushtuar rëndësi të madhe lëmoshës dhe vlerave të 
saj duke nxitur për dhënie dhe duke na i përmendur disa prej 
përfitimeve në botën tjetër'’"'. 


“Silluni mirë me fqinjin e afërt dhe atë të largët. ” [Nisa: 36]. 

“Aliahu ia heq çdo përfitim kamatës, kurse e rrit përfitimin e bamirësisë. ” 

[Bekare: 276] 

“Ata qëJapin nga pasuria e tyre natën dhe ditën, fshehurazi dhe haptazi, do të 
kenë shpërbiim te Zoti i tyre; ata nuk do të kenë pse të frikësohen apo pikë- 
llohen. ” [Bekare: 274] ; “Ne po ju ushqejmëpër Allahun, nuk duam prej jush 
shpërblim dhe as falënderim. ” [Insan: 9]. 

Shih disa nga tekstet: “Kur të gatuash gjellë, shtoji ujë më shumë që t'ijap- 
ësh dhe fqinjit tënd.” Hadithin e shënon Muslimi.; “Kur njeriu vdes, i ndërp- 
riten veprat e tij, përveçse nga tre gjëra: sadakaja e rrjedhshme...” Hadithin 
e shënon Muslimi.; “Cili është islami më i mirël Tha: “ T'i ofrosh ushqim di- 
kujt...” Hadithin e shënojnë Buhariu dhe Muslimi. Aisheja r.a., siç transme- 
ton Tirmidhiu në Sunen, rrëfen se kishin therur një dele ndërsa Pejgamberi 

Në Islam është kultivuar një formë e rrallë e lëmoshës që 
është karakteristikë vetëm jona. Fjala është për vakëfm, një 
pronë e lënë për të varfrit dhe për nevoja shoqërore, destini- 
mi i të cilës nuk mund të ndryshohet. Ajo si pronë i dedi- 
kohet Allahut, si përfitim i të varferve dhe nevojtarëve. As 
nuk mund të shitet dhe as të lihet në trashëgim“. 

11,3,1.2, Solidariteti i obliguar 

Ndryshe mund të quhet shtetëror. Në Islam, shteti obli- 
gon të pasurit që për të varfrit të ndajnë pjesë të pasurisë që 
kanë. Është kjo ajo që fetarisht njihet si zekat. Allahu thotë: 
“Merr nga pasuria e tyre lëmoshë me të cilën tl pastrosh ata 
dhe t’ua rrisësh veprat e mira!...” (Teube: 103); “Nëpasuritë 


a.s. pasi që kishte urdhëniar të shpërndahej lëmoshë për hir të Allahut, e 
kishte pyetur Aishen: “Çfarë ka mbeturprej saj? Asgjë, me përjashtim të një 
krahu - iu përgjigj Aisheja. Paska mbetur e tëra, me përjashtim të atij krahu - 
ia ktheu ai.®"'” Abdullah in Mes’udi r.a., siç shënon Buhariu në Sahihun e tij, 
transmeton se Muhammedi a.s. ka thënë: “Cili prej jush e ka më të dashur 
pasurinë e trashëgimtarit të vet se sa pasurinë personale? O i Dërguari i 
Allahut, nuk ka njeri që të mos e dojë pasurinë e vet më shumë - iu përgji- 
gjën. Atëherë, pasuria e tij është ajo që e jep ndërsapasuria e trashëgimtarit 
është pasuria që e lë -tha.” Tirmidhiu transmeton në Sunen nga Ebu Kebshe 
el-Ennemariu r.a. se ai ka dëgjuar Pejgamberin r.a. duke thënë: “Për tri gjë- 
ra iu betohem dhe ua them një hadith, andaj mbajeni në mend: Pasuria e ro- 
bit nuk pakësohet nga lëmosha!...” Hadithi është autentik.; ”Një dërhem 
është më i vlefshëm se njëqind mijë dërhem. Sahabët të habitur thanë: E si 
është e mundur kjo? Tha: “Një person kishte vetëm dy dërhemë, e dha sa- 
daka njërin prej tyre, ndërsa një tjetër shkoi te pasuria e tij e shumtë, mori 
prej saj njëqind mijë dërhem dhe i dha sadaka.” Hadithin e shënon Nesaiu. 

Për më shumë, shih: Ahmed Mustafa Hatir, El-hidmetu el-ixhtimaijje, 
op.cit., f 47-48. 

e tyre ka pasur pjesë për lypësit dhe nevojtarët” (Dharijat: 
19). Pejgamberi a.s. ka thënë: \..bëjua me dije se Allahu ua 
ka obliguar dhënien e një pjese të pasurisë, e cila merret nga 
tëpasurit dhe u jepet të varfërve.^' 

Reshid Rida duke folur për Zekatin dhe rëndësinë e tij në 
luftimin e varferisë ka thënë: ‘Islami dallon nga të gjitha fetë 
me urdhrin për të dhënë Zekatin. Sikur myslimanët ta apliko- 
nin, nuk do të mbetej i varfër në mesin e tyre. ’ Zekati i shër- 
ben fillimisht luftimit të varferisë në nivel lokal, e më pas 
edhe në rrafsh më të gjerë. fmam Gazaliu thotë se nuk bartet 
zekati nga një vend në tjetrin®*. Megjithatë, ka edhe forma të 
tjera me të cilat shprehet solidariteti i detyruar material. Prej 
këtyre formave do të veçonim dhënien e Sadakatu-l-Fitrit në 
fund të Ramazanit, therjen e kurbanit për ata që kanë mundë- 
si në Kurban Bajram, shpagimet për gabimet gjatë adhurime- 
ve të caktuara (kefareti), zotimet'’’, etj. 

11.3.2. Kategoritë përfituese 

Në përgjithësi, solidariteti material i detyruar, ose zekati 
me theks të veçantë, jepet për kategoritë që Allahu i ka për- 
shkuar në Kuran: “Lëmosha (zeqati) është vetëm për të varfrit, 
për nevojtarët, për ata që janë ngarkuar me mbledhjen dhe 

Hadithin e shënojnë Buhariu dhe Muslimi. 

AbduRrahim bin Muhammed El-Mugadh-dhevi, Ed-da ’vetu ve siletuha bi- 
l-hajat, op.cit., f. 67. 

** Shih: Muhammed Xhemaluddin Kasimi, Tehdhibu meuidhati-Tmu ’minine, 
(Aleksandri: Dar Ibn Haldun, pa vit botimi), f. 46. 

Për më shumë, shih: Ahmed Mustafa Hatir, El-hidmetu eT, op.cit. f. 46-47. 

administrimin e tij, për lirimin e skllevërve, për të rënduarit 
nga borxhet, për (luftëtarët në) rrugën e Allahut dhe për udhë- 
tarët e mbetur në rrugë. Këto Janë detyrat e vëna prej Allahut. 
Vërtet, Allahu është i Gjithëdijshëm dhe i Urtë. ” (Teube: 60) 

Solidariteti material është një e mirë që mbulon të gjithë 
pjesëtarët e shoqërisë, pavarësisht fesë që kanë. Në fakt, dije- 
tarët myslimanë kanë thënë se zekati u jepet vetëm mysli- 
manëve, por janë burime të tjera, si lëmosha vullnetare, ajo 
me të cilën ndihmohen jomyslimanët. 

Nëse do të bënim ndonjë klasifikim të njerëzve që mbu- 
lohen nga solidariteti material, vullnetar dhe i detyruar, atë- 
herë një ndarje do të mund të bëhej edhe sipas mënyrave 
vijuese: 

1) Kategoritë sipas fesë, ku bëjnë pjesë myslimanët dhe 
jomyslimanët™. 

2) Kategoritë sipas afërsisë, ku fillohet me ata për të cilët 
e ke për detyrë të kujdesesh materialishf', pra famil- 
jen™, pastaj farefisin”, fqinjët e më gjerë™. 


Më parë kemi shpjeguar për këtë çështje te solidariteti morai. 

Pejgamberi a.s. ka thënë: “Fillo me ata që i ke nën përgjegjësi. ” Hadithin e 
shënon Nesaiu. 

Pejgamberi a.s. ka thënë: “...Më i miri i këtyre dinarëve është dinari që 
njeriu shpenzon për familjen. ” Hadithin e shënojnë Musiimi, Tirmidhiu dhe 
Ibn Maxheh. 

Pejgamberi a.s. ka thënë: “Sadakaja ndaj të varfrit është njëherë sadaka, 
ndërsa ndaj të qfërmit është dy herë: Është sadaka dhe mbajtje e lidhjeve 
familjare. ” Hadithin e shënon Buhariu. 

™ Për më shumë shih: Ahmed Umer Hashim, Et-tedamun, op. cit., f. 11. 

3) Kategoritë sipas nevojës, të cilat u përshkuan më lart 
në ajetin 60 të kaptinës Teube. Këtu hyjnë edhe jeti- 
mët, gratë e veja, të moshuarit e varfer, etj. 

4) Kategoritë sipas vendit, e që fillohet së pari me të var- 
frit lokalë për të vazhduar më pas me të tjerët^^ 

11.3.3. Synimet e solidaritetit material 

Solidariteti material në Islam ka synime shumë madhore, 
prej të cilave do të veçonim: 

1) Në radhë të parë, si për çdo vepër tjetër, me të synohet 
arritja e kënaqësisë së Allahuf*^. 

2) Fitimin e shpërblimit, sepse, duke qenë në shërbim të 
krijesave, Allahu të shpërblen. Në Kuran Allahu e për- 
shkuan këtë si një formë huaje që robi e jep për Zotin e 
Zoti ia kthen shumëfish: “Kush do t’i japë Allahut një 
hua të bukur, që Ai t’ia kthejë shpërblimin shumë- 
jish?...” (Bekare: 245) Natyrisht, huaja është përdorur 
në kuptimin alegorik, pra, ai që ndihmon robërit e 
Allahut, ka shpërblimin e Allahuf T 

3) Përmbushjen e detyrimeve karshi familjes, farefisit 
dhe shoqërisë. 


”Poaty, f. 11. 

“...jepuni diçka ngapasuria juaj, të cilën ju ka dhuruar Allahu...” [Kur’ani: 
Nur: 33]: “Ne po ju ushqejmë për Allahun, nuk duam prej jush shpërblim dhe 
as falënderim. ” [Kur ’ani: Insan: 9] 

Shih: Ebu A’la Mevdudi, Parimet e Islamizmit, përktheu: Vehbi Sylejman 
Gavoçi, (Tiranë: Komiteti i Bashkuar Kuvajtian për Bamirësi, 2000), f. 160. 

4) Përfitimin e zemrave dhe dashurisë. Pejgamberi a.s. ka 
thënë: “Sadakaja ndaj të varfrit është një herë sadaka, 
ndërsa ndaj të afërmit është dy herë: Është sadaka dhe 
mbajtje e lidhjeve familjareJ^" 

5) Luftimin e varferisë. Ndihma solidare nuk përfshin 
thjesht zgjidhjen e përkohshme të varferisë por zgji- 
dhjen afatgjate™. 

6) Luftimin e dukurive që vijnë si pasojë e varferisë. 

7) Kultivimin e vlerave dhe virtyteve*“. Për pikat 5, 6 dhe 
7 lexo këtë argument. Pejgamberi a.s. ka thënë: “Ka 
thënë një njeri: Sonte do të kontribuoj me një lëmoshë! 
Doli me lëmoshën e tij dhe lëshoi në dorën e një hajni. 
Njerëzit u gdhinë ndërsa flisnin: Natën - mbrëmë i 
është dhënë lëmoshë një hajni. Tha: O Allahu im! Ty të 
takon falënderimi për hajnin! Do të jap sonte (prapë) 
një lëmoshë. Doli me lëmoshën e tij dhe e lëshoi në 
dorën e një gruaje të pandershme. Të nesërmen njerë- 
zit flisnin se si një gruaje të pandershme mbrëmë i 
ishte dhënë lëmoshë. Tha: O Allahu im! Ty të takon fa- 
lënderimi për gruan epandershme. Sonte (për të tretën 
herë) do të jap lëmoshë. Doli dhe e lëshoi sadakanë e 
tij në dorën e një të pasuri. Në mëngjes njerëzit flisnin 
se si mbrëmë i ishte dhënë sadaka një të pasuri. Tha: 


Hadithin e shënon Buhariu. 

Për më shumë rreth kësaj shih mendimet e juristëve myslimanë të cituara 
nga Dr. Kardavi në veprën e tij ‘Fikhu-z-Zekat’ f. 560-570, 

*** Abdul Aziz bin Muhammed Selman, Min mehasini-d-dini el-islamij, 
(op.cit., f 11. 

O Allahu im! Ty të takon falënderimi për hajnin, gruan 
e pandershme dhe të pasurin! I erdhi (frymëzimi ose 
meleku nga ana e Allahut) dhe i tha: Sa i përket lëmo- 
shës tënde ndaj vjedhësit, ndoshta me të e ruan nderin 
dhe e braktis vjedhjen; sa i përket gruas së pandersh- 
me, ndoshta e ruan moralin dhe i largohet amoralite- 
tit; sa i përket të pasurit, ndoshta merr mësim dhe 
shpenzon nga ajo që i ka dhënë Allahud' ” 

8) Investimin në shkencë dhe dije. Dr. Jusuf Kardavi 
përmend se juristët myslimanë kanë paraparë ndarjen e 
zekatit edhe për atë që i përkushtohet dijes në ndërkohë 
që nuk e kanë paraparë këtë për atë që i përkushtohet 
adhurimit. Kjo për shkak se adhurimi nuk ka nevojë që 
t’i përkushtohemi tërësisht, e madje edhe po ta bënim 
është çështje private, në ndërkohë që dija kërkon për- 
kushtim dhe nuk është private. Për këtë shkak, Dr. 
Kardavi citon Imam Ebu Hanifen, ta ketë lejuar bartjen 
e zekatit nga një vend në tjetër, përkundër rregullave, 
nëse Ijala është për investimin në studentë dhe kërkues 
të dijes^l 


Shih për më shumë: Ebu A’la Mevdudi, Parimet e Islamizmit, op.cit, f.l60. 
Jusuf Kardavi, Fikhu-z-Zekat, (Bejrut: Muessesetu-rr-Rrisale, ed. 2, 1973), 
f 560-561; 569-570. Në faqet 856-878 mund të gjeni më shumë rreth objek- 
tivave të Zekatit. 

11.3.4. Etika e solidaritetit material 

Në Islam, duke qenë se me solidariteti synohet fitimi i 
kënaqësisë së Zotit, atëherë gjërat e tjera kanë pak rëndësi. 
Po kështu, me ndihma synohet të ruhet morali i të varfërve 
dhe privatësia e tyre, e jo të zbulohen. Për këtë shkak prefe- 
rohet shumë që ndihmat të jepen në fshehtësi. Allahu na më- 
son: “T’i jepni lëmoshat haptazi, është gjë e mirë, por t’ua 
jepni ato të varfërve fshehurazi, është edhe më mirë dhe ju 
shlyen disa nga gjynahet tuaja. Allahu e njeh mirë çdo vepër 
që ju bëni.” (Bekare: 271). Kur përmend robërit e sinqertë, 
përmend se tipar i tyre është dhënia në fshehtësi: “Ne po ju 
ushqejmë për Allahun, nuk duam prej jush shpërblim dhe as 
falënderim. ” (Insan: 9) 

Pejgamberi a.s. aq shumë na ka porositur që ta ruajmë 
këtë detaj saqë ka thënë që kur të japim ‘...të mos dijë e 
majta se çfarë dha e djathta^) ’ 

Përfundim 

Pas prezantimit të solidaritetit shoqëror nga perspektiva e 
fesë islame, si rezultate kryesore dhe të gjetura të rëndësish- 
me të tij, mund f i veçojmë: 

1) Rolin më aktiv të shoqërive tradicionale në raport me 
globalizimin kulturor, duke mos lejuar shkrirjen në 
vorbullën e tij. 


83 


Hadithin e shënon Buhariu. 

2) Shfrytëzimin e mundësive që ofron globalizimi për të 
përcjellë vlerat tona te të tjerët, në mënyrë që globa- 
lizimi të jetë proces i drejtë në marrëdhënie. 

Plasimin e ideve fetare në ambiente të ndryshme, që të 
dihet se roli i fesë, veçmas në çështje që kanë të bëjnë me 
lidhjet shoqërore, është i pazëvendësueshëm. 



MË/IME I/IAME 


Ejup HAZIRI 

DITURIA FORMË E EDUKIMIT, 
NCRITJES DHE AVANCIMIT 

Hyrje 

Në këtë punim do ta trajtojmë rëndësinë dhe vlerën që ka 
dituria, për të cilën Zoti i Madhërishëm zbriti qindra ajete, 
madje Ijalët e para të revelatës hyjnore ishin inkurajim i qartë 
për rëndësinë e dijes dhe ngritjes së vetëdijes intelektuale. 
Këto ajete ishin thjesht një revolucion i paparë deri në atë 
kohë, që vetëdijesuan një shoqëri beduine totalisht të paditur, 
ngritën ndërgjegjen njerëzore të tyre dhe nga injorantë të 
shkallmuar u shndërruan në prijatar të dijes që për shekuj të 
shumtë përhapën dije e kulturë në pjesën më të madhe të 
globit. I Dërguari i Allahut qe shembulli më brilant në kupti- 
min e dijes dhe nxitjes për të. Ai nga një analfabet që nuk 
dinte shkrim e lexim, bëri lutje te Zoti që t’ia shtojë dijen. Ai 
gjatë 23 viteve të fundit rrezatoi dije të mirëfilltë dhe njohuri 





